armvectores/hy_wikipedia_2023 huggingface dataset:
Մեծ Բրիտանիայի օրհներգ

«Աստված, պահպանիր թագավորին/թագուհուն» (անգլ.՝ God Save the King/Queen), Մեծ Բրիտանիայի պաշտոնական օրհներգը։ Հաստատվել է 1745 թվականին։ Այն նաև Կանադայի, Ավստրալիայի և Նոր Զելանդիայի թագավորական օրհներգն է։ Երաժշտության հեղինակը Թոմաս Արն է։


== Անգլիայում  ընդունված ոչ պաշտոնական օրհներգ ==

«Աստված, պահպանիր թագավորին/թագուհուն» Անգլիայի ազգային պատոնական օրհներգն է, երբ Անգլիան ներկայանում է սպորտային միջոցառումներին (չնայած կան որոշ բացառություններ այս կանոնից, օրինակ՝ կրիկետի մրցույթների ժամանակ հնչում է «Երուսաղեմը» - And did those feet in ancient time):
Անգլիայի ազգային օրհներգի հաստատման շարժում կա, ըստ որի լավագույն հավակնորդների թվում են Ուիլյամ Բլեյքի և կոմպոզիտոր Չարլզ Պերրիի «Երուսաղեմը» և Էլգերի «Հույսի և փառքի երկիրը» («Land of Hope and Glory»): Ուելսն ունի մեկ պաշտոնական ազգային օրհներգ՝ «Hen Wlad Fy Nhadau» (Իմ հայրերի երկիրը), մինչդեռ Շոտլանդիան օգտագործում է ոչ պաշտոնական օրհներգեր («Scotland the Brave» ավանդաբար օգտագործվում էր մինչև 1990-ականները, այդ ժամանակվանից «Flower of Scotland» «Ավելի հաճախ օգտագործվում է), այս օրհներգերը պաշտոնապես օգտագործվում են պետական և ազգային արարողությունների ժամանակ, ինչպես նաև միջազգային սպորտային միջոցառումների ժամանակ, ինչպիսիք են ֆուտբոլը (⎘ Ֆուտբոլ) և ռեգբիի միությունը հանդիպումները։ Հյուսիսային Իռլանդիայում բոլոր առիթներով «Աստված փրկիր թագուհուն»-ը դեռ օգտագործվում է որպես պաշտոնական օրհներգ։


== «Աստված, պահպանիր թագավորին/թագուհուն» օրհներգի անգլերեն տեքստ ==
1
God save our gracious Queen,
Long live our noble Queen,
God save the Queen.
Send her victorious,
Happy and glorious,
Long to reign over us:
God save the Queen.2
O Lord, our God, arise,
Scatter her enemies,
And make them fall.
Confound their politics,()
Frustrate their knavish tricks,
On Thee our hopes we fix,
God save us all.3
Thy choicest gifts in store,
On her be pleased to pour;
Long may she reign:
May she defend our laws,
And ever give us cause
To sing with heart and voice
God save the Queen.Եթե կառավարողը տղամարդ է (թագավոր), վերջին երկու տողերը հնչում են այսպես.

With heart and voice to sing
God save the King.


=== Հայերեն թարգմանություն ===
1
Աստված, պահպանիր մեր բարի թագուհուն,
Փառք մեր հիանալի թագուհուն,
Աստված, պահպանիր թագուհուն։
Տուր նրան շատ հաղթանակներ,
Երջանկություն ու փառք,
Եվ երկար կառավարում մեզ վրա,
Աստված, պահպանիր թագուհուն։2
Աստված տեր մեր, վեր կաց,
Ոչնչացրու նրա թշնամիներին
Եվ տար նրանց կործանման։
Կործանիր նրանց ուժերին,
Բացահայտիր նրանց թակարդները,
Մենք քեզ վրա ենք դնում մեր հույսը,
Աստված, պահպանիր մեզ բոլորիս։3
Քո ընտրված շնորհները
Քո բարեհաճությունը նրա վրա.
Թող կառավարի նա երկար։
Թող պահպանի նա մեր օրենքները,
Եվ թող նա տա մեզ շանս
Երգել սրտով և ձայնով.
Աստված, պահպանիր մեր Թագուհուն։


== Արտաքին հղումներ ==

Օրհներգի պաշտոնական տարբերակը Բրիտանական միապետության կայք էջում
God Save the Queen
(1002) Օլբերսիա

(1002) Օլբերսիա (անգլ.՝ Olbersia), աստերոիդ աստերոիդների հիմնական գոտում։ Հայտնաբերվել է 1923 թվականի օգոստոսի 15-ին Վլադիմիր Ալբիցկու կողմից Սիմեիզում։ Անվանվել է գերմանացի աստղագետ Հենրիխ Օլբերսի պատվին։
Միջին հեռավորությունը Արեգակից կազմում է 2,789041 ա. մ., առավելագույնը մոտենում է 2,3675 ա. մ. հեռավորության վրա և հեռանում 3,2106 ա. մ.։ Արեգակի շուրջ մեկ ամբողջական պտույտ է կատարում 1701,3 երկրային օրվա ընթացքում, իր ուղեծրով շարժվելով միջինում 0,211603 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1002) Օլբերսիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լի շրջան (Հարավային Կարոլինա)

Անվան այլ կիրառումների համար տե՛ս՝ Լի շրջան (այլ կիրառումներ)Լի շրջան (անգլ.՝ Lee County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.064 կմ² է, բնակչությունը՝ 20.119 մարդ (2000 թ. տվյալներով)։ Շրջկենտրոնն է Բիշոպվիլ բնակավայրը։ Կազմավորվել է 1902 թ.։
Տոռեմոլինոս (քաղաք)

Տոռեմոլինոս (իսպ.՝ Torremolinos), քաղաք և համայնք Իսպանիայում, մտնում է Մալագա համայնքի մեջ, Անդալուսիայի ինքնավար մարզի կազմում։
Համայնքը մտնում է Կոստա Դել Սոլ Օսսիդենտալ վարչական շրջանում։ Զբաղեցնում է 20 կմ2 տարածք։ Բնակչությունը՝ 68181 մարդ (2011 թ.-ին)։ Մինչև Համայնքի կենտրոնը՝ 18 կմ է։ Ծովային ափը Միջերկրական ծովի վրա՝ Կոստա դել Սոլ։


== Պատկերասրահ ==

		


== Արտաքին հղումներ ==
պաշտոնական կայք Archived 2014-05-13 at the Wayback Machine.
Տոռեմոլինոսը Գուգլ քարտեզում
Տոռեմոլինոս Archived 2012-04-13 at the Wayback Machine.
Տոռեմոլինոս-նկարներ Archived 2013-08-13 at the Wayback Machine.
Բոլշոյ Կիչմայ

Բոլշոյ Կիչմայ (ռուս.՝ Большой Кичмай), աուլ Ռուսաստանի Դաշնության Կրասնոդարի երկրամասի Սոչիի քաղաքային օկրուգի Լազարևսկոեի ներքաղաքային շրջանի կազմում։
Բնակչությունը 2010 թվականին գրանցված տվյալներով կազմում էր 724 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սորոչկա (Վիտեբետի վտակ)

Սորոչկա (ռուս.՝ Сорочка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Վիտեբետ գետի աջ ափին՝ 22 կմ հեռավորության վրա։ Գետի երկարությունը 17 կմ է, ավազանի տարածքը 93 կմ2։ Գետի ակունքը սկսվում է Իվանովկա գյուղում։


=== Վտակներ (կմ ակունքից) ===
3,8 կմ. Օդրոնկա գետ (աջ)


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019845
Հիդրոլոգիական ուսումնասիրությունների կոդը - 110001984
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաուդե

Կաուդե (էստ․՝ Kaude), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարինա Ոսկանյանց

Մարինա Կոնստանտինի Ոսկանյանց (ռուս.՝ Марина Константиновна Восканьянц, հունվարի 2, 1934(1934-01-02), Մոսկվա, ԽՍՀՄ), հայկական ծագմամբ ռուսաստանաբնակ նկարիչ-մուլտիպլիկատոր։ 
Ռուսաստանի Դաշնության վաստակավոր նկարիչ։


== Կենսագրություն ==
Մարինա Ոսկանյանցը ծնվել է 1934 թվականի հունվարի 2-ին Մոսկվայում։ 1945 թվականից մինչև 1951 թվականը սովորել է Մոսկվայի պիոներների կենտրոնական պալատում։ 1952 թվականին ստացել է իր առաջին մրցանակը (արժանացել է ոսկե մեդալի Հնդկաստանի նախագահի կողմից) Դելիում կայացած մանկական նկարների միջազգային ցուցահանդեսին մասնակցելու համար։ 1955 թվականին ավարտել է Մոսկվայի ակադեմիական նկարչական լիցեյը։
1956-1958 թվականներին Մարինա Ոսկանյանցը մասնակցել է «Սոյուզմուլտֆիլմին» առընթեր նկարիչ-մուլտիպլիկատորների դասընթացներին, որտեղ սովորել է Ֆեոդոր Խիտրուկի, Ռոման Դավիդովի, Պերճ Սարգսյանի, Լև Միլչինի մոտ։
1959 թվականից մինչև 1991 թվականը եղել է «Սոյուզմուլտֆիլմ» կինոստուդայի առաջատար նկարիչ-մուլտիպլիկատորներից մեկը։ Կինոստուդիայում աշխատելու երեսուներկու տարիների ընթացքում նրան հրավիրել են աշխատելու իրենց ֆիլմերում խորհրդային մուլտիպլիկացիայի «Ոսկեդարի» գրեթե բոլոր դասականները՝ Լև Ատամանովը, Վլադիմիր Պոլկովնիկովը, Ռոման Կաչանովը, Ֆեոդոր Խիտրուկը, Էդուարդ Նազարովը և այլք։
Մարդու շարժման էսթետիկան ավելի լավ հասկանալու համար Մարինա Ոսկանյանցը 1955 թվականից պարապել է Լյուդմիլա Ալեքսեևայի Ներդաշնակ մարմնամարզության ստուդիայում, իսկ 1980 թվականից արդեն ինքն է դասավանդել ներդաշնակ մարմնամարզություն Մոսկվայի Գիտնականների տանը կից։ Պարային տեսարանների գեղարվեստական պատկերման մեջ հասնելով բարձր վարպետության՝ ստեղծել է դրանք բազմաէիվ մուլտֆիլմերի համար.

— Վ. Վիշեգորոդցև
1990-ական թվականներին Մարինա Ոսկանյանցը՝ որպես նկարիչ-մուլտիպլիկատոր, համագործակցել է «Քրիսթմազ Ֆիլմս», «ШАР», «Արգուս» կինոստուդիաների հետ։ Նա դասավանդել է, կարդացել դասախոսություններ Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, զբաղվել երեխաների ու դեռահասների շրջանում գեղանկարչության ու նկարչության տարածմամբ։
Սուզդալում 15 ОРФАК-ի բացման հանդիսավոր արարողության ժամանակ Մարինա Ոսկանյանցը հիշատակվել է «Անիմացիոն արվեստի բնագավառում ունեցած ներդրման համար» պատվավոր մրցանակով։


== Ֆիլմագրություն ==


== Ծանոթագրություններ ==


== Գրականություն ==
Восканьянц, Марина Константиновна // Энциклопедия отечественной мультипликации / сост. С. В. Капкова. — М., 2006. — С. 170—171.
Медаль президента Индии // Огонёк : журнал. — 7 сентября 1952. — № 37 (1318). — С. 10.
Капков С. Марина Восканьянц // Кинопроцесс : журнал. — 2003. — № 3/4.
Капков С. Интервью с Виктором Никитиным // Газета. — 01.08.2004.


== Արտաքին հղումներ ==
Մարինա Ոսկանյանցը Internet Movie Database կայքում
Մարինա Ոսկանյանցը Аниматор.ру կայքում
Չյատայ-Բուրզյան

Չյատայ-Բուրզյան (ռուս.՝ Чятай-Бурзян, բաշկիրերեն՝ Сәтәй-Бөрйән), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 343 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բասովկա (գյուղ, Ռոմնիի շրջան)

Անվան այլ կիրառումների համար տե՛ս՝ ԲասովկաԲասովկա (ուկրաիներեն՝ Басівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Բասովկա գյուղում բնակվում էր 394 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլոստա (գյուղ, Ուգրանսկի շրջան)

Վոլոստա (ռուս.՝ Волоста), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոմիցիանո

Կոմիցիանո (իտալերեն՝ Comiziano), կոմունա Իտալիայում՝ Կամպանիա մարզի Նեապոլի գավառում։ Սահմանակից է Կամպոսանո, Կազամարչանո, Չիչանո, Չիմիտիլե, Տուֆինո համայնքներին։
Բնակչությունը կազմում է 1711 մարդ (2004 թվական), բնակչության խտությունը կազմում է 856 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 80030, հեռախոսային կոդ՝ 081:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայքէջը (իտալ.)
Կրիմսկայա Սլուդկա

Կրիմսկայա Սլուդկա (ռուս.՝ Крымская Слудка), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2003 թվականին գրանցված տվյալներով կազմում էր 315 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսրայել Սահակյան դպրոց

Իսրայել Սահակյան դպրոց, տարրական և միջնակարգ երկսեռ դպրոց։ Հիմնադրվել է 1958 թվականին, Թեհրանի Հեշմաթիե թաղամասում՝ սալմասաեցի բարերար Իսրայել Սահակյանի միջոցներով։ 1958 թվականի նոյեմբերի 29-ին, դպրոցի եռահարկ շենքի բացումից հետո, այստեղ է վտխադրվել 1948 թվականից Հեշմաթիե թաղամասում գործող Շահազիզ դպրոցն իր երկսեռ աշակերտներով։ Դասավանդումը կատարվում է պետական ծրագրով՝ հանրակրթական առարկաները՝ պարսկերեն, հայերենը՝ արտաժամյա։
Հյու Թաուն

Հյու Թաուն ( անգլերեն՝ Hugh Town, կելտերնեն՝ Tre Huw), (թարգմանաբար նշանակում է մեծ քաղաք), Սիլլի կղզիների կենտրոնն է։ Այն գտնվում է Սուրբ Մարիամի կղզում։
Հյու Թաունի կենտրոնական փողոցում գտնվում են կարևոր խանութները։ Քաղաքում կան նաև հյուրանոցներ, բանկեր, գինետներ և փոքր հիվանդանոց։
Հյու Թաունում կան մի քանի լողափեր և նավամատույց։ Սուրբ Մարիամի օդանավակայանը գտնվում է քաղաքից ոչ շատ հեռու։
Բարակա (գետ)

Բարակա (Էրիթրեայի տարածքում Բարկա, արաբ․՝ نهر بركة‎‎), սեզոնային գետ Էրիթրեայում և Սուդանում։ Մեծ Բրիտանիայի կառավարման ժամանակաշրջանում՝ Սուդանում գետն անվանվել է «Գազել» անընդհատ հունի փոփոխությունների պատճատով։


== Աշխարհագրություն ==
Բարակա սկիզբ է առնում Ասմարայից ոչ հեռու Էրիթրեական բարձրավանդակից։ Մոտ 300 կմ Բարական ընթանում է Էրիթրեայի տարածքով, 200 կմ Սուդանի տարածքով։ Սուդանի տարածքում Բարական սեզոնային հոսքով հոսում է մինչև Կարմիր ծովի մոտ գտնվող գետաբերան, որն իրենից ներկայացնում է դելտա, Տոկար քաղաքի մոտ։


=== Գետային համակարգ ===
Բարակա
→Սեբատ
←Լանգեբ
→ Օդի
→ Տոխագել
→ Լուի
← Կերայ
Բարկա
→ Լեգիտի
← Անսեբա
← Դզարա
→ Ադոբախա-Աբայ
← Ադոբախա-Նուշ
← Խատայ
← Մոգատետ
← Լակոեբ
← Սավա


== Ջրաբանություն ==
Գետը հոսում է տարին մի քանի ամիս։ Միայն սեզոնային անձրևների և ամառային ամիսներին գետը հասնում է Սուդանի սահման։ Այնուամենայնիվ, Բարական հանդես է գալիս ամենագլխավոր աղբյուրներից մեկը Արևելյան Սուդանում։ Ջրի միջին ծախսը կազմում է 0,8 խոր. կմ։


== Ծանոթագրություններ ==
Ֆելիքս Ալոնսո Կանտորնե

Ֆելիքս Ալոնսո Կանտորնե (իսպ.՝ Félix Alonso Cantorné, օգոստոսի 8, 1959(1959-08-08), Բարսելոնա, Իսպանիա), իսպանացի պետական և քաղաքական գործիչ, մասնագիտությամբ՝ լրագրող։ Կատալոնիայի Ալտաֆուլյա քաղաքի քաղաքապետը և Իսպանիայի 11-րդ գումարման պատգամավորական ժողովի անդամ։


== Կենսագրություն ==
Ֆելիքս Ալոնսո Կանտորնեն ծնվել է 1959 թվականի օգոստոսի 8-ին Իսպանիայի Բարսելոնա քաղաքում։ Ավարտել է Բարսելոնայի համալսարանի պատմության և աշխարհագրության ֆակուլտետը։ 1976 թվականին աշխատանքային գործունեություն է ծավալել «Cataluña Express»-ում, իսկ 1981 թվականից՝ սպորտային թերթի խմբագրությունում։
1981 թվականին դարձել է Կատալոնիայի կոմունիստական կուսակցության անդամ։ Շուտով դարձել է Կատալոնիայի ժուռնալիստների միության համահիմնադիր անդամ։ Որպես լրագրող աշխատել է Կատալոնիայում հրատարակվող «Սպորտ» հեղինակավոր թերթում, ինչպես նաև իսպանական տարբեր լրագրերում։
Ֆելիքս Ալոնսո Կանտորնեն 1999 թվականին տեղափոխվել է Ալտաֆուլյա, որտեղ նրա նախաձեռնությամբ ստեղծվել է լեզվական խորհուրդ։ 2003 թվականին Իսպանիայի քաղաքային ընտրություններում զբաղեցնում է երկրորդ տեղը՝ ըստ ձայների քանակի։ Պասկուալ Մարագալի նախագահության տարիներին դարձել է Կատալոնիայի ռադիոհեռուստատեսային կորպորացիայի խորհրդատվության խորհրդի անդամ, իսկ 2006 թվականից՝ միջազգային ծառայությունների բաժնի տնօրենը։ Որպես Միավորված և այլընտրանքային ձախերի կուսակցության թեկնածու Ֆելիքսը մասնակցել է 2007 թվականի քաղաքային ընտրություններին, սակայն ձախողվել է։
2011 թվականի ընտրությունների ժամանակ մեծամասնական ընտրակարգով ընտրվել է Կատալոնիայի Ալտաֆուլյա քաղաքի քաղաքապետ։ Պաշտոնավարման ժամանակահատվածում եղել է նաև Տարրագոգեների տարածաշրջանային խորհրդի և Քաղաքային համայնքների անկախության ասոցիացիայի անդամ։ Անթաքույց կերպով դեմ է եղել Իսպանիայում «BCN World» նախագծի իրագործմանը։ 2015 թվականի Իսպանիայի քաղաքային ընտրություններում վերընտրվել է Ալտաֆուլյայի քաղաքապետի պաշտոնում։ 2016 թվականի հունվարի 8-ից՝ Իսպանիայի Թագավորության 11-րդ գումարման պատգամավորական ժողովի անդամ։


== Ծանոթագրություններ ==
Լևոն Փանոսյան

Լևոն Փանոսյան (1870, Կեսարիա, Թուրքիա - 1915), հայ բժիշկ


== Կենսագրություն ==
Ծնվել է 1870 թվական, Անկարայի նահանգի Կեսարիայի գավառի կենտրոն Կե­սա­րիա քաղաքում։ Մասնագիտական կրթություն չի ունեցել, կամ էլ վկայականը ետ են վերցրել։ Եղել է դեղագործ կամ բժիշկ։ Եղել է Գյումուշյան վարժարանի հոգաբարձու, հնչակյան կուսակցության պատասխանատու գործիչ։ Լինելով ամուրի՝ բոլոր ազգային օգտակար գործերի համար առատ նվիրատվություններ է կատարել։ 1915 թվականին ձերբակալվել է և բանտարկվել ի թիվս 38 հեղափոխականների։ Իրենց 12 ընկերների կախաղան հանվելուց երկու շաբաթ հետո մյուս 26 բանտարկյալները աքսորվել են Սե­բաս­տի­ա­յի ճանապարհով։ 1915 թվականին, տարագրության ճանապարհին, Թոմարզայում կամ Կե­մե­րե­կից հյուսիս ընկած Ղըչալարի Մուտարասըն կոչված ձորամեջում սպանվել է հողագործ թուր­քե­րի և թրքուհիների մանգաղներով՝ 45 տարեկանում։


== Գրականություն ==
Ալպօյաճեան Արշակ, պատմութիուն հայ Կեսարիոյ, Բ. հատոր, Գահիրէ, 1937։
Գալֆայեան Կարապետ ավագ քահանայ, Գիրք Ելից հայոց, Պէյրութ, 1955։
Թէոդիկ, հուշարձան նահատակ մտավորականութեան, Բ. տպագրութիւն, Երեւան, ապրիլ 24, 1985
Շահբազյան Հասմիկ և Միրզոյան Անահիտ (կազ մողներ), Ցուցակ Հայոց ցեղասպանության զոհերի (1915-1923 թթ.), հ. 3, Անկարայի նահանգ, Երևան, 2006։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Զապորոժիեի շրջան

Զապորոժիեի շրջան (ուկրաիներեն՝ Запорізький район), շրջան Ուկրաինայի Զապորոժիեի մարզում։
Ստեղծվել է 1939 թվականին։ Վարչական կենտրոնը՝ Զապորոժիե։


== Աշխարհագրություն ==
Շրջանի տարածքի մակերեսը կազմում է 1460 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 54804 մարդ։ Բնակչության խտությունը կազմում էր 37,54 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Էդինբուրգի համալսարան

Էդինբուրգի համալսարան (անգլ.՝ University of Edinburgh), պետական համալսարան Շոտլանդիայի մայրաքաղաք Էդինբուրգում։ Համարվում է աշխարհի ամենահեղինակավոր համալսարաններից մեկը։ Մտնում է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Մեծ Բրիտանիայում թվով վեցերորդ ամենահին համալսարանն է։ Հիմնադրվել է 1583 թվականին։ Համալսարանը, համաձայն QS (Quacquarelli Symonds)-ի վարկանշային աղյուսակում զբաղեցնում է 17-րդ հորիզոնականը, իսկ ուսուցման այնպիսի ուղղություններ, ինչպիսիք են արվեստը և հումանիտար գիտություններ, Times Higher Education 2012-2013-ի վարկանշային աղյուսակում զբաղեցնում է 11-րդ հորիզոնականը։ Այն Բրիտանիայում Օքսֆորդի և Քեմբրիջի համալսարանից հետո ամենավարկանշային համալսարանն է։
Քաղաքի հիմնադրման մեջ համալսարանն ունի խորը արմատներ՝ համալսարանին պատկանող Հին քաղաքի բազմաթիվ շենքերով
։ Մտնում է Մեծ Բրիտանիայի հեղինակավոր հետազոտական համալսարաննի «Ռասսել» և «Եվրոպական հետազոտական համալսարաններ լիգա» համալսարանական միավորումների մեջ։
Համալսարանը բաղկացած է երեք քոլեջներից, այդ թվում 20 դպրոցներից։ Ամեն տարի Էդինբուրգի համալսարան են դիմում աշխարհի շուրջ 50,000 դիմորդ, որը Բրիտանիայում համալսարանին դարձնում է 4-րդ ամենապահանջված համալսարանը։ Շոտլանդիայում Սուրբ Էնդրյուսի համալսարանից հետո Էդինբուրգի համալսարանում սովորելը ամենադժվարն է, իսկ ամբողջ Բրիտանիայում՝ 9-րդ ամենադժվար համալսարանը։


== Պատմություն ==
1707 թվականին հիմնադրվել է իրավաբանական ֆակուլտետը, 1708 թվականին՝ արվեստի, իսկ 1726 թվականին՝ բժշկական ֆակուլտետը։
2002 թվականին համալսարանի ֆակուլտետների վերակառուցման ժամանակ, որոնք ինն էին, արդեն վերանորոգվել էին երեք քոլեջներ, ինչպես նաև դպրոցի 22 ամբիոն։
2011 թվականին տեղի է ունեցել արվեստի քոլեջի և Էդինբուրգի համալսարանի միացումը։


== Ծանոթագրություններ ==


== Հղումներ ==
Պաշտոնական կայք Archived 2011-04-05 at the Wayback Machine.
Համալսարանի պատմությունը (անգլերեն)
Լոս Ռիո (պրովինցիա)

Լոս Ռիո (իսպ.՝ Provincia de Los Ríos), պրովինցիա Էկվադորում։ Մայրաքաղաքը Բաբաոյոն է։ Պրովինցիան հիմնվել է 1860 թվականի հոկտեմբերի 6-ին։ Գտնվում է օրենսդիր իշխանության վերահսկողության ներքո։ Բաբաոյոն դարձել է դրա մայրաքաղաքը 1948 թվականի սեպտեմբերի 30-ին։


== Ժողովրդագրություն ==
Էթնիկ խմբերի 2010 թվականի Էկվադորի մարդահամարի տվյալները․

Մետիսներ 52.9%
Մոնտուբիո 35.1%
Աֆրո-էկվադորցիներ 6.2%
Սպիտակամորթ լատինաամերիկացիներ 5.0%
Էկվադորի բնիկ ժողովուրդ 0.6%
Այլ 0.3%


== Տնտեսություն ==
Պրովինցիայի տնտեսությունը մեծապես հիմնված է գյուղատնտեսության վրա՝ սուրճ, կակաո, բանան, բրինձ, ծխախոտ և այլն։ Նրա փոքր արդյունաբերական հատվածը ներառում է թղթի, շաքարավազի և փայտի արտադրություն։ Վերջերս զարգացած զբոսաշրջային գրավիչ ուղղություններ են ձկնորսությունը և տեղական ծիսակարգերը։


== Կանտոններ ==
Պրովինցիան բաժանված է 13 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի վարչական կենտրոնը կամ մայրաքաղաքը։


== Պատկերասրահ ==

		
		
		


== Տես նաև ==
Էկվադորի վարչական բաժանում


== Ծանոթագրություններ ==


== Արտաքին հղումներ ==
Պրովինցիայի պաշտոնական կայք
Պեզակ (Արդեշի գավառ)

Պեզակ (ֆր.՝ Payzac), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 489 մարդ, բնակչության խտությունը` 35.69 մարդ/կմ²։ Բնակավայրը զբաղեցնում է 13.7 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 155 կմ հարավ, Պրիվա քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 299 աշխատունակ (15-64 տարեկան) բնակիչ, որոնցից ակտիվ էին 192-ը, իսկ ոչ ակտիվները` 107։ Ակտիվության ցուցանիշը կազմում է 64,2 %։ 192 աշխատունակ մարդկանցից աշխատել է 164 անձ (83 տղամարդ և 81 կին)։ Գործազուրկ են եղել 28 անձ (9 տղամարդ և 19 կին)։ 107 անաշխատունակներից 16-ը եղել են աշակերտներ կամ ուսանողներ, 53-ը` թոշակառուներ, իսկ 38-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կենտրոնական հարթավայրեր

Կենտրոնական հարթավայրեր, գտնվում են ԱՄՆ-ում և Կանադայում։ Զբաղեցնում են Միսսիսիպիի ավազանի արևելյան մասը։ Գերակշռում են 150—500 մ բարձրությունները։ Կենտրոնական հարթավայրերում են Մեծ լճերը, Վիննիպեգ, Վիննիպեգոսիս, Մանիթոբա և այլ լճեր։ ԱՄՆ-ի և Կանադայի գյուղատնտեսական կարևոր շրջանն է (հացահատիկի մշակություն, անասնապահություն)։ Կլիման չափավոր ցամաքային է։ Կան քարածխի, բնական գազի, բարիտի բազմամետաղային հանքավայրեր։


== Գրականություն ==
Лаўрыновіч М. Цэнтральныя раўніны // БЭ ў 18 т. Т. 17. Мн., 2003.
All the Beauty…

All the Beauty…, Նորվեգիայի Mortal Love խմբի գոտիկ-մետալ դեբյուտային ալբոմը, որը թողարկվել է 2002 թվականին։ Սա առաջին տրիլոգիա ալբոմն է, որը պատմում է անպատասխան սիրո մասին։


== Երգացանկ ==


== Արտաքին հղումներ ==
All the Beauty… Discogs կայքում (անգլ.)
Սննդականոն

Սննդականոն, սննդի ռեժիմ, սննդի օրաբաժնի բաշխումը օրվա ընթացքում։ Կախված է անհատի տարիքից, օրվա ռեժիմից, աշխատանքի բնույթից ու ծանրաբեռնվածությունից, ինչպես նաև սննդի ծավալից, կալորիականությունից, որակական կազմից և այլն։ Սննդականոնը ճիշտ կարևոր սկզբունքներն են․ սննդի ընդունումը որոշակի, կայուն ժամերին, որի դեպքում ստեղծվում է մարսողական համակարգի գործունեության որոշակի ռիթմ և մարսողության պրոցեսների բնականոն ընթացքի համար առավել նպաստավոր պայմաններ։ Կարևոր է նաև միանվագ, մեծ քանակով սնունդ չընդունելը, սնվելու ընդմիջումները 4—5 ժամից չգերազանցելը, որով ապահովվում է մարսողական համակարգի հավասարաչափ ծանրաբեռնվածությունը, մարսողության պրոցեսների բնականոն ընթացքը։ Առավել նպատակահարմար է սնունդն ընդունել օրական 4 անգամ, որի ժամանակ սննդի օրաբաժինն ըստ կալորիականության բաշխվում է հետևյալ ձևով՝ նախաճաշ՝ 25%, ճաշ՝ 35%, ետճաշիկ՝ 15%, ընթրիք՝ 25%։ Մարսողական համակարգը կարիք ունի օրական 8—10 ժամյա հանգստի, ուստի պետք է ընթրել քնելուց 3 ժամ առաջ (ուշ ընթրիքը հյութազատիչ ապարատին զրկում է հանգստից, հանգեցնում մարսողական գեղձերի գերլարվածության և հյուծման)։ Կարևոր է նաև օրվա ընթացքում առանձին սննդամթերքների ճիշտ բաշխումը։ Մպիտակուցներով հարուստ սննդամթերքները (միս, ձուկ և այլն), որոնք գրգռում են նյարդային համակարգ, ակտիվացնում նյութափոխանակությունը, երկար են մնում ստամոքսում ու մեծ չափով դրդում հյութազատությունը, անհրաժեշտ է ընդունել օրվա առաշին կեսին։ Ընթրիքին պետք է օգտագործել առավելապես կաթնա-բանջարեղենային թեթև սնունդ, որը հեշտությամբ է յուրացվում։ ճիշտ Սննդականոնը նպաստում է մարսողական համակարգի բնականոն գործունեությանը և սննդի առավել արդյունավետ յուրացմանը, օրգանիզմի կենսական պրոցեսների ռիթմին համապատասխան անհրաժեշտ սննդանյութերով ապահովմանը, հետևապես առողջության պահպանմանն ու աշխատունակության բարձրացմանը։ Սննդականոնի խախտումները բացասաբար են անդրադառնում օրգանիզմի ընդհանուր վիճակի վրա, նպաստում ստամոքսաբորբերի, ստամոքսի և տասներկումատնյա աղիքի խոցային հիվանդության, հաստ աղիքի քրոնիկական բորբոքումների և այլ հիվանդությունների զարգացմանը։
Սան Նիկոլա դել Ալտո

Սան Նիկոլա դել Ալտո (իտալերեն՝ San Nicola dell’Alto), համայնք Իտալիայում, գտնվում է Կալաբրիա մարզի Կրոտոնե գավառում։
Բնակչությունը 1105 մարդ, բնակչության խտությունը 141 մարդ/կմ²։ Զբաղեցնում է 7.8 կմ² տարածք։ Փոստային ինդեքս՝ 88817։ Հեռախոսային կոդ՝ 0962։
Բնակչության հովանավոր սուրբ համարվում է Միքայել հրեշտակապետը։


== Ծանոթագրություններ ==
Լա Լիգա 1944-45

Լա Լիգա 1944-1945, մրցաշրջանը սկսվել է 1944 թվականի սեպտեմբերի 24-ին և ավարտվել 1945 թվականի մայիսի 20-ին։ Մրցաշրջանի արդյունքում հաղթել է Բարսելոնա ՖԱ-ն, ինչը նրա երկրորդ չեմպիոնությունն էր։
Մրցաշրջանին մասնակցել են հետևյալ ակումբները`


== Ակումբների տեղագրություն ==


== Եզրափակիչ Աղյուսակ ==


=== Դիրքային փոփոխություն ===


== Գլխավոր ռմբարկուներ ==


== Ծանոթագրություններ ==


== Արտաքին հղումներ ==
LFP վեբկայք
Չռնաձոր (գետ)

Չռնաձոր, գետ Հայաստանի Գեղարքունիքի մարզում։ Սկիզբ է առնում Գեղամա լեռների հարավարևելյան լանջերից և ձախից միախառնվում Բախտակ գետին։ Երկարությունը՝ 16 կմ։


== Ծանոթագրություններ ==
Արեգունվո գետ

Արեգունվո գետ, գետակ Սևանա լճի ավազանում։


== Ծանոթագրություններ ==
Օմելնիչիե (գյուղ, Կոզելշչինայի շրջան)

Օմելնիչիե (ուկրաիներեն՝ Омельниче), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Օմելնիչիե գյուղում բնակվում էր 348 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարնունտում

Կարնունտ (լատ.՝ Carnuntum), հռոմեական ռազմական ճամբար, Վերին Պանոնիայի ադմինիստրատիվ կենտրոն։ Բնակչությունը կազմել է մոտ 50 հազար մարդ ։
Կարնունտումը հռոմեացիների համար եղել է հենակետային կենտրոն հատկապես Մարկոմանյան պատերազմի ժամանակ։ 3-րդ դարում Կարնունտը ոչնչացվել է գերմանացիների կողմից։ Չնայած ճամբարը մասամբ վերականգնվել է, բայց նախկին նշանակությունը չի ունեցել։ Միջնադարում վերջնականապես վերածվել է ավերակների։
Կարնունտը չեն հիշատակում հնագույն պատմաբանները։ Այստեղ կայսր Մարկոս Ավրելիոսը հաճախ գրել է իր բանաստեղծությունները «Προς εαυτόν» («Խոհ իմ մասին»)։ Այստեղ է կայսր հռչակվել Սեպտիմոս Սևերոսը։
Կարնունտում հայտնաբերվել է լավ պահպանված գլադիատորների դպրոցի ավերակները։ Այն շրջապատված էր հաստ պատերով։ Ներսում կար գլադիատորների վարժեցման համար նախատեսված փոքրիկ կրկեսային կառույցների համալիր։ Հայտնաբերվել են նաև 40 խցեր, մեծ թերմեր, գերեզմանոց և վարժությունների դահլիճ՝ տաքացվող հատակով, և տարբեր վարչական կառույցներ։


=== Քաղաքի պատմությունը ===
Հռոմեական շրջանում Կարնունտումը եղել է որպես ամբերի համար խոշոր առևտրային կենտրոն։
Որպես մայրաքաղաք այն դարձել է Հադրիանոսի կողմից։ Նրա կարևորությունը համարվում է այն, որ Մարկոս Ավրելիոսը 172-175 թվականներին՝ Մարկոմանների դեմ պատերազմի ժամանակ մնացել է այդտեղ և գրել է իր Մեդիտացիաները։ Նաև Սեպտիմիուս Սևերուսը՝ այդ ժամանակ Պանոնիայի նահանգապետը, իր զինվորների կողմից այստեղ է հռչակվել կայսր (193)՝ փոխարինելու համար Պերտինաքս կայսերը, որը սպանվել էր։
Սևերոսների հարստության ժամանակ Կարնունտումը տնտեսական վերելք է ապրում (193-235) առավելագույն չափերով՝ հասցնելով նրան հռոմեական գաղութի մակարդակի։ Գալլիենուսի կառավարման ժամանակ հատվել են դրամներ նրա և կնոջ պատկերով։ Նա սպանվել է իր զինվորների կողմից Կարնունտումում ։
308 թվականին՝ քաղաքացիական պատերազմների ժամանակ, կայսր Դիոկղետիանոսը կոնֆերանս է հրավիրում Կարնունտումում Մաքսիմիանոսի և Գալերիուսի հետ ։


== Կարնունտումի հնագիտական պարկը ==
Մինչև 18-րդ դարի վերջը հեռացվում էին հնագույն մնացորդները, որոնք խոչընդոտում էին գյուղատնտեսության զարգացմանը։ Միայն 1850 թվականից են սկսվում առաջին պեղումները։ 1877 թվականից կատարվում են ավելի հետաքրքիր բաց պեղումներ։ Հետազոտողները բացում են օկուպացիայի ժամանակի 7 հնագույն շերտերը,; Երկու համաշխարհային պատերազմները խանգարում են պեղումները շարունակելուն, որը վերսկսվում է 1955 թվականին։


== Պատկերասրահ ==

		
		
		
		
		
		
		
		
		


== Ծանոթագրություններ ==

.


== Հղումներ ==
Сайт археологического заповедника «Карнунтум»
{{cite web|url=http://www.bbc.co.uk/russian/science/2011/09/110906_austria_gladiator_school.shtml%7Ctitle=В(չաշխատող հղում) Австрии обнаружены руины школы гладиаторов|author=|date=2011-09-06|work=|publisher=Русская служба Би-би-си|accessdate=2011-09-06|lang=ru|archiveurl=https://web.archive.org/web/20120410115033/http://www.bbc.co.uk/russian/science/2011/09/110906_austria_gladiator_school.shtml
Օրեմո

Օրեմո (ֆր.՝ Oresmaux), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 832 մարդ, բնակչության խտությունը` 75.43 մարդ/կմ²: Բնակավայրը զբաղեցնում է 11.03 կմ² տարածք:


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 15 կմ հարավ:


== Բնակչություն ==


== Տնտեսություն ==
2010 թվականին ուներ 575 աշխատունակ (15-64 տարեկան)  բնակիչ, որոնցից ակտիվ էին 447-ը, իսկ ոչ ակտիվները` 128: Ակտիվության ցուցանիշը կազմում է 77,7 %: 447 աշխատունակ մարդկանցից աշխատել է 414 անձ (212 տղամարդ և 202 կին): Գործազուրկ են եղել 33 անձ (19 տղամարդ և 14 կին): 128 անաշխատունակներից 45-ը եղել են աշակերտներ կամ ուսանողներ, 56-ը` թոշակառուներ, իսկ 27-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բալովիտ (այլ կիրառումներ)

Բալովիտ, կարող է վերաբերել՝

Բալովիտ - գյուղ Օսմանյան կայսրությունում, Տրապիզոնի վիլայեթի Լազիստանի գավառում
Բալովիտ - գետակ Հայկական լեռնաշխարհում, Ճորոխի ավազանում
Բալովիտ - հովիտ Արևմտյան Հայաստանում, Տրապիզոնի նահանգի Համշենի գավառակում
Bacteria (միջատներ)

Bacteria միջատների ընտանիքից։ Բնակեցված են Հարավային և Կենտրոնական Ամերիկայում, Մեքսիկայում, Կալիֆոռնիայում, Կարիբյան և Բերմուդյան կղզիներում։


== Տեսակներ ==
Bacteria-ների ընտանիքի մեջ են մտնում նաև հետևյալ տեսակները։


== Ծանոթագրություններ ==
Ժաբչե (գյուղ, Կորոստենի շրջան)

Անվան այլ կիրառումների համար տե՛ս՝ ԺաբչեԺաբչե (ուկրաիներեն՝ Жабче), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1838 թվականին։
2001 թվականի տվյալներով Ժաբչե գյուղում բնակվում էր 502 մարդ։ Բնակավայրը զբաղեցնում է 1442 կմ² տարածք։ Բնակչության խտությունը կազմում էր 348,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
American Caesar

American Caesar, Իգի Պոպի ստուդիական ալբոմը, թողարկված 1993 թվականին։ «Brick by Brick» ալբոմից հետո, որը մեծ հաջողությունների հասավ, Իգին շարունակեց իր լիրիկական թեման։ «American Caesar» ալբոմը համարվում է Իգիի 1990-ական թվականների ամենաուժեղ ալբոմը։


== Ալբոմի մասին ==
Բրիտանական հրատարակչության կողմից գրվել էր հետևյալ տողերը. «Parental Warning: This is an Iggi Pop record» («Ուշադրություն ծնողներ. Սա Իգի Պոպի ձայնագրությունն է»)։ «Wild America» և «Beside you» երգերի հիման վրա նկարահանվել են տեսահոլովակներ։ Ալբոմում գտնվում է «Louie Louie» սինգլի քավր տարբերակը, որը հայտնի է դարձել The Kingsmen-ի շնորհիվ։ Առաջին սինգլը՝ «Wild America»-ն ամերիկական «Modern Rock Tracks» չարթում զբաղեցրել է 25-րդ հորիզոնականը։ Չնայած նրան, որ այս ալբոմը այնքան էլ մեծ հաջողություններ չգրանցեց, այնուամենայնիվ Մեծ Բրիտանիայում այն սիրվեց, իսկ 1990-ական թվականներին Ամերիկայում լավ վաճառքի հանվեց։


== Երգացանկ ==
«Character» – 1:07
«Wild America» – 5:52
«Mixin' the Colors» – 4:49
«Jealousy» – 6:04
«Hate» – 6:56
«It’s Our Love» – 4:09
«Plastic & Concrete» – 2:55
«Fuckin' Alone» – 4:56
«Highway Song» – 3:44
«Beside You» – 4:29
«Sickness» – 3:15
«Boogie Boy» – 4:53
«Perforation Problems» – 3:15
«Social Life» – 4:12
«Louie Louie» – 3:47
«Caesar» – 7:09
«Girls of N.Y.» – 4:15


== Բ կողմ և ալտերնատիվ տարբերակներ ==
«Les Amants» (featuring Les Rita Mitsouko; B-Side To «Beside You» Single) - 5:16
«Louie Louie» (Live; B-Side To «Beside You» Single) - 5:32
«Beside You» (Acoustic Version; B-Side To «Beside You» Single) - 3:52
«Evil California» (featuring Annie Ross & The Low Note Quintet; B-Side To «Beside You» Single)
«Home» (Live At The Feile Festival Summer 1993; B-Side To «Beside You» Single) - 4:10
«Mixin' The Colours» (Spanish Version; B-Side To «Louie Louie» Single) - 4:10
«Wild America» (Radio Edit)
«Credit Card» (B-Side To «Wild America» Single) - 2:25
«Come Back Tomorrow» (B-Side To «Wild America» Single) - 5:08
«My Angel» (B-Side To «Wild America» Single) - 4:10


== Ձայնագրման մասնակիցներ ==
Իգի Պոպ. վոկալ, կիթառ
Էրիկ Շերմերհորն. կիթառ
Մալքոլմ Բյորն. կիթառ, ստեղնաշարային
Հալ Ցրագին. բաս
Լարի Մալենս. հարվածային
Ջեյ Ջոյս. կիթառ «Wild America» և «Mixin' The Colours» սինգլներում
Բիլ Դիլոն, կիթառ «Mixin' The Colours» սինգլում
Հենրի Ռոլինս. բեք վոկալ «Wild America» սինգլում
Քեյթել Քեինեգ. բեք վոկալ «Mixin' The Colours» սինգլում
Լիզա Հերմանո. բեք վոկալ «Beside You» սինգլում
Բարգիլիա

Բարգիլիա (; հին հունարեն՝ Βαργυλία), քաղաք Հարավային Անատոլիայում։ Բարգիլիայի գտնվելու վայրը համապատասխանում է ժամանակակից Թուրքիայի Մուղլա նահանգի Բոգազիչի քաղաքին։

Ըստ առասպելի՝ քաղաքը հիմնադրվել է Բելորֆոնտի կողմից իր ընկեր Բարգիլոսի պատվին (հուն․՝ Βάργυλος), որը սպանվել է Պեգաս թևավոր նժույգի հարվածից։ Բարգիլիայի մոտ էր գտնվում Արտեմիդա Սինդիի տաճարը։ Ստրաբոնը հաղորդում է տեղական հավատալիքների մասին, որ անձրևը ընկնում է տաճարի շուրջ, բայց երբեք չի դիպչում նրան։
Մ.թ.ա. 201/200 թվականներին՝ Կրետական պատերազմի ժամանակ, Մակեդոնացի թագավոր Ֆիլիպ V-ը ձմեռեց Բարգիլիայում, երբ այն արգելափակվեց Պերգամոնի և Հռոդոսի նավատորմերի կողմից։
Էպիկուրականության հետևորդ փիլիսոփա Պրոտարկուսը եղել է Բարգիլիայից։

Բարգիլիայի նավահանգստի կողքի հրվանդանին եղել է խոշոր դամբարան։ Հելլենիստական ժամանակաշրջանից (Մ.թ.ա. 200-150 թթ.) թվագրված հուշարձանը նվիրված էր Սկիլա ծովային հրեշին։ Իրական չափերից մեծ Սկիլայի արձանը մի խումբ որսկան շների հետ սկզբում գտնվում էր շենքի գագաթին։ Այս արձանախմբի մնացած մասը՝ քարե կառույցների այլ մասերի հետ գտնվում են Բրիտանական թանգարանում։
Ներկայումս Բարգիլիայում կան բավականին մեծ ավերակներ, ներառյալ տաճարի մնացորդները, թատրոնը, մեծ պաշտպանական պատը և մարմնամարզական դպրոցը։


== Ֆրեյա Սթարկի այցելությունը Բարգիլիա ==
Գրող-ճանապարհորդ Ֆրեյա Սթարկն այցելել է Բարգիլիա, երբ 1950-ականներին ճամփորդել է Կարիայում։ Ստորև բերված է աշխարհագրական ամսագրում հրապարակված իր ճանապարհորդության մասին զեկույցից մի հատված։


== Բարգիլիայի առաջարկվող վաճառք ==
Երկրի խոշորագույն Հուրիեթ թերթի տվյալներով՝ Բարգիլիա քաղաքը վաճառվում է 22 մլն Թուրքական լիրա չնչին գումարով (մոտ 8 մլն եվրո)։
Թուրք հնագետները մի քանի անգամ դիմել են երկրի Մշակույթի և զբոսաշրջության նախարարությանը՝ խնդրելով օտարել բազմաթիվ հնագիտական հուշարձաններ, ինչպիսիք են Բարգիլիան, որպեսզի նրանց պաշտպանությունն ապահովվի։ Հնագետների ասոցիացիայի ավագ անդամ Բիննուր Չելեբին ասել է. «Ցավոք, անբավարար բյուջեի պատճառով հնագիտական օբյեկտները բռնագրավվում են միայն պեղումների կամ քաղաքային նախագծերի ժամանակ», և զգուշացրել է, որ որոշ սեփականատերեր կարող են չհասկանալ իրենց տարածքի պատմական արժեքը և շինարարություն սկսել դրանց վրա։ Նա հավելել է. «նման օբյեկտների մասնավոր սեփականությունը խոչընդոտում է հնագիտական աշխատանքներին։ Սակայն, անձը կամ անձինք, ովքեր ձեռք են բերում այդ տարածքները, բացարձակապես չեն կարող վարել որևէ շինարարական գործունեություն»։
Անտիկ քաղաքի վաճառքի հարցող զբաղվող գործակալ Հալիլ Իկան Թավասլին ասել է, որ զգալի թվով պոտենցիալ գնորդներ արդեն հետաքրքրված են քաղաքով, բայց 2015 թվականի հունվարի 20-ի դրությամբ ոչ մի պայմանագիր չի կնքվել։
2018 թվականին թերթը հայտնել է, որ գնորդ չգտնվելու պատճառով գինը նվազել է մինչև 5,6 մլն ֆունտ ստեռլինգ։


== Ծանոթագրություններ ==
Սփյուռ

Սփյուռ («Սփյուռ» տեղեկատվական համակարգ), 1992 թվականից Հայաստանում գործող ընկերություն, որն զբաղվում է Հայաստանի և Արցախի կազմակերպությունների մասին տեղեկությունների հավաքմամբ, մշակմամբ և տարածմամբ։


== Պատմություն ==
Հայաստանի ձեռնարկությունների և կազմակերպությունների մասին անվճար հեռախոսային տեղեկատու ծառայությունը հիմնադրվել է 1992 թվականին, որը 1994 թվականին հրատարակել է Հայաստանի ձեռնարկությունների և կազմակերպությունների մասին տեղեկագիրք։ 1996 թվականին հրատարակվել է «Հայաստանի ձեռնարկություններ և կազմակերպություններ» տեղեկագիրքը վեց լեզվով (ռուսերեն, անգլերեն, հայերեն, ֆրանսերեն, իսպաներեն, արաբերեն)։ 1997 թվականին ստեղծվել է տեղեկագրքի էլեկտրոնային տարբերակները մագնիսական և լազերային տեղեկութակիրների համար՝ ռուսերեն լեզվով։
2010 թվականին «Հայաստանի Գործարար տեղեկատու» ապրանքանիշը գրանցվել է որպես «Սփյուռ» ՍՊԸ սեփականություն Հայաստանի մտավոր սեփականության գործակալությունում։
«Սփյուռի» կողմից մշակվել է «Հայաստանի Դեղին էջեր» տեղեկատու հավելվածը Android և iOS օպերացիոն համակարգերի համար։


== Ծանոթագրություններ ==


== Արտաքին հղումներ ==
Պաշտոնական կայքը Archived 2020-05-13 at the Wayback Machine.
Բաշյան

Բաշյան, հայկական ազգանուն։


== Ազգանունը կրողներ ==
Արաքս Բաշյան (20-րդ դար), մշակութային գործիչ։


== Տես նաև ==
Բաշիյան


== Ծանոթագրություններ ==
Օսեյջ շրջան (Միսսուրի)

Անվան այլ կիրառումների համար տե՛ս՝ Օսեյջ շրջան (այլ կիրառումներ)Օսեյջ շրջան (անգլ.՝ Osage County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.570 կմ² է, բնակչությունը՝ 13.878 մարդ (2010 թ. տվյալներով)։ Շրջկենտրոնն է Լին բնակավայրը։ Կազմավորվել է 1841 թ.։
Երիցվանք (համայնք, Քաշաթաղի շրջան)

Անվան այլ կիրառումների համար տե՛ս՝ Երիցվանք (այլ կիրառումներ)

Երիցվանք, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք։ Համայնքի տարածքն 4766,0 հա է, որից 1953,6 հա-ն անտառային հողեր են։ Համայնքի սահմաններով է հոսում Հագարի գետը։
Բերձոր շրջկենտրոնից հեռու է 90 կմ, իսկ մայրաքաղաք Ստեփանակերտից` 127 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Երիցվանք համայնքն իր մեջ ներառում է Երիցվանք, Ամիրյան, Կրմեն, Երվանդակերտ գյուղերը։
Համայնքում գործում էր գյուղապետարան, բուժկետ, միջնակարգ դպրոց։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ջրամատակարարման համակարգ, որը սնվում էր ջրհորներից։ Առկա էին նաև խմելու ջրի համար պիտանի 7 անհատական ջրհորներ։
2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։
Համայնքը միացված էր հանրապետության տրանսպորտային կապին, մասնավորապես՝ Կովսական-Ստեփանակերտ-Կովսական և Կովսական-Բերձոր-Կովսական երթուղիներին։ 


== Բնակչություն ==
Երիցվանք համայնքի բնակչությունը 2015 թվականի դրությամբ կազմել է 320 մարդ, որոնք կազմել են 88 տուն։ Նույն թվականի դրությամբ Երիցվանք գյուղում բնակվել է 241 մարդ, որոնք կազմել են 68 տուն։ Ամիրյան գյուղում բնակվել է 34 մարդ, որոնք կազմել են 10 տուն։ Կրմեն գյուղում բնակվել է 45 մարդ, որոնք կազմել են 10 տուն։


== Կրթություն ==
Երիցվանք համայնքում գործում էր միջնակարգ դպրոց, որտեղ 2015 թվականի դրությամբ սովորում էր 41 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2376,1 հա-ը գյուղատնտեսական նշանակության են։


== Ծանոթագրություններ ==
Սեն Լորան դ'Օլթ

Սեն Լորան դ'Օլթ (ֆր.՝ Saint-Laurent-d'Olt), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 661 մարդ, բնակչության խտությունը` 23.00 մարդ/կմ²։ Բնակավայրը զբաղեցնում է 28.74 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 165 կմ հյուսիս-արևելք, Ռոդեզ քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 345 աշխատունակ (15-64 տարեկան)  բնակիչ, որոնցից ակտիվ էին 243-ը, իսկ ոչ ակտիվները` 102։ Ակտիվության ցուցանիշը կազմում է 70,4 %։ 243 աշխատունակ մարդկանցից աշխատել է 216 անձ (107 տղամարդ և 109 կին)։ Գործազուրկ են եղել 27 անձ (15 տղամարդ և 12 կին)։ 102 անաշխատունակներից 27-ը եղել են աշակերտներ կամ ուսանողներ, 55-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շափյուղայից կախազարդով հավիկ (Ֆաբերժեի ձու)

Շափյուղայից կախազարդով հավիկ (ռուս.՝ Курочка с сапфировым кулоном), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1886 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար։ Ձուն համարվում է ցայսօր կորսված կայսերական ութ ձվերից մեկը։


== Դիզայն ==
Այս ձվի ստույգ դիզայնն անհայտ է, քանի որ չի պահպանվել ոչ մի լուսանկար կամ նկարազարդում, իսկ նկարագրերը շատ հակասական են։ ԽՍՀՄ պետական արխիվում պահպանված 1886 թվականի նշումներում ձուն նկարագրում են հետևյալ կերպ. «Հավը ոսկուց և ադամանդից է, որը զամբյուղից հանում է շափյուղայից ձուն»։ Շափյուղայից ձուն հանգիստ տեղավորվում էր հավիկի կտուցում։ Հավիկը և զամբյուղը պատված էին հարյուրավոր վարդագույն ադամանդներով և պատված էին ոսկով։ Ռուսաստանի ժամանակավոր կառավարության արխիվում ձուն նկարագրվում է որպես արծաթյա հավիկ՝ ոսկե տակդիրի վրա, սակայն այս բացատրությունն, ըստ էության, սխալմունք է, քանի որ 1886 թվականի կայսեր պատվերով պահաջվում էր, որ ձուն պատրաստեին ոսկուց։


== Անակնկալ ==
Ձվի անակնկալի մասին ոչ մի փաստաթուղթ չի պահպանվել։ Ներկա դրությամբ էլ ոչ մի տեղեկություն չկա ձվի գտվելու վերաբերյալ։


== Պատմություն ==
Շափյուղայից կախազարդով ձուն կայսր Ալեքսանդր III-ին է ուղարկվել 1886 թվականի ապրիլի 5-ին՝ Գյուստավ Ֆաբերժեի արհեստանոցից։ Նվերը թագուհի Մարիա Ֆեոդորովնային է ընծայվել նույն թվականի ապրիլի 13-ին։ Ձուն պահպանվել է Անիչկովների պալատում ընդհուպ մինչև 1917 թվականի Ռուսական հեղափոխությունը։ Վերջին փաստաթղթային վկայությունը ձվի մասին գրվել է 1922 թվականին և նշվել է, որ այն գտնվում է Կրեմլի զինապալատում։ Այս պահին հանելուկ է մնում՝ ձուն կորե՞լ է արդյոք, թե՞ գտնվում է որևէ մասնավոր հավաքածուում։


== Տես նաև ==
Ֆաբերժեի ձվեր


== Ծանոթագրություններ ==
Սոլակի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Սոլակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 39 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Օդեդ Ֆեր

Օդեդ Ֆեր (եբրայերեն՝ עודד פהר ‎, ծնվ. 1970 նոյեմբերի 23, նոյեմբերի 23, 1970(1970-11-23), Թել Ավիվ, Իսրայել), իսրայելացի դերասան։ Հանդիսատեսին հայտնի է «Մումիա», «Մումիան վերադառնում է», «Կանչով տղամարդը», «Չարի կացարան 2. Ապոկալիփսիս» և «Չարի կացարան 3» ֆիլմերից։


== Ծանոթագրություններ ==
Շոմիցա (Վոլոգդայի վտակ)

Շոմիցա (ռուս.՝ Шомица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոլոգդայի լիճ գետի ափում։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006349
Հիդրոլոգիական ուսումնասիրությունների կոդը - 103000634
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պեռլո (Վալե դ’Աոստա)

Անվան այլ կիրառումների համար տե՛ս՝ Պեռլո (այլ կիրառումներ)Պեռլո  (ֆրանս.՝ Perloz ), կոմունա Իտալիայի Վալե դ'Աոստա մարզում։
Բնակչությունը կազմում է 480 մարդ (2008 թվականի տվյալներով)։ Բնակչության խտությունը՝ 21 մարդ/կմ²։ Տարածքը՝ 23 կմ²։ Փոստային ինդեքս՝ 11002։ Հեռախոսային կոդ՝ 0125։
Հիսուս Քրիստոսը հարգվում է որպես կոմունայի հովանավոր սուրբ։ Տոնը նշվում է հունվարի 14-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վանա-Վիիդու

Վանա-Վիիդու (էստ․՝ Vana-Võidu), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 418 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կատենստուտ

Կատենստուտ (հոլ.՝ Kattenstoet, «Կատուների փառատոն»), տոնական շքերթ է Բելգիայի Իպր քաղաքում` ի պատիվ կատուների։ Այն պարբերաբար անցկացվում է 1955 թվականից, մայիսի երկրորդ կիրակի օրը։ 44-րդ շքերթը տեղի է ունեցել 2015 թվականի մայիսի 10-ին. 45-րդը տեղի ունեցավ 2018 թվականի մայիսի 13-ին։ Միջոցառումը հարգանքի տուրք է Իպրի մահուդագործների պալատի զանգակատնից կենդանի կատուներ նետելու միջնադարյան իպրեսյան ավանդույթի հիշատակին, որը տեղի է ունենում դրա ներքևում գտնվող քաղաքի հրապարակում։


== Պատմություն ==
Կան տարբեր լեգենդներ այն մասին, թե ինչպես է առաջացել կատուներ նետելու ավանդույթը։ Հնարավոր բացատրություններից մեկը այս կենդանիներին կախարդության հետ կապելու հավատքն է և բարձրությունից նրանց նետումը, որն անխուսափելիորեն հանգեցնում էր մահվան, խորհրդանշում էր չար ոգիների կործանում։ Այսպիսի իրադարձության վերջին հիշատակումը 1817 թվականն է։
Մեկ այլ լեգենդի մեջ ասվում է, որ կատուները բերվել են մահուդագործների պալատ, որպեսզի օգնեն վնասատուների դեմ պայքարելու համար։ Մինչև ջեռուցման ժամանակակից համակարգերի և պահպանման մեթոդների հայտնվելը, երբ ցուրտը սկսվում էր, բուրդ պահվում էր պալատի վերին հարկերում։ Գարնանային տաքացումներից և բուրդի վաճառքից հետո կատուներն իբր ողջ-ողջ նետվել են զանգակատնից։


== Ժամանակակից փառատոն ==

Որպես այս պրակտիկայի խորհրդանշական վերածնունդ, տոնակատարությունների շքերթի ժամանակ ծաղրական հագուստ հագած տղամարդը Կլոտյեի պալատի զանգակատնից պլյուշ մանկական կատվի խաղալիքը ցած է նետում ամբոխի մեջ, որը սպասում էր գրկաբաց բռնել խաղալիքը։ Զանգակատնից կատուներ նետելը ուղեկցվում է խաղալիք լցոնված կախարդի այրմամբ։ Մասնակիցները հաճախ հագնվում են կատուների, կախարդների, մկների և միջնադարյան քաղաքաբնակների հագուստներով, իսկ փառատոնին մասնակցում են նաև փողային նվագախմբեր և ձիասպորտներ։ 2012 թվականին շքերթին մասնակցում էր շուրջ 2000 մարդ։
Փառատոնը հայտնի զբոսաշրջային իրադարձություն է Բելգիայում և օգնում է ամրապնդել տեղական զբոսաշրջային տնտեսությունը Իպրի շրջանում։ 2000 թվականին միջոցառմանը մասնակցում էր 8000 մարդ։


== Տես նաև ==
Կատվի օր


== Ծանոթագրություններ ==
Ֆրուդի թիվ

Ֆրուդի թիվ, հեղուկների և գազերի շարժման նմանության հայտանիշներից, որը կիրառվում է, երբ ծանրության ուժի ազդեցությունն էական է (օրինակ, ջրում պինդ մարմնի շարժման դեպքում), նշանակվում է  (
  
    
      
        
          F
          r
        
      
    
    {\displaystyle \mathrm {Fr} }
  ) սիմվոլով։
Կոչվել է անգլիացի գիտնական Ուիլյամ Ֆրուդի (1810–1879) անունով։ Ֆրուդի թիվը բնութագրում է հեղուկի կամ գազի տարրական ծավալի վրա ազդող իներցիոն և ծանրության ուժերի առնչությունը։

  
    
      
        
          F
          r
        
        =
        
          
            
              v
              
                2
              
            
            
              g
              L
            
          
        
        ,
      
    
    {\displaystyle \mathrm {Fr} ={\frac {v^{2}}{gL}},}
  , որտեղ v-ն հոսանքի (կամ շարժվող մարմնի) արագությունն է, g-ն՝ ծանրության ուժի արագացումը, L-ը՝ հոսանքի կամ մարմնի բնութագրական չափը։
Նովա Աուրորա (Գոյաս)

Նովա Աուրորա (Գոյաս) (պորտ.՝ Nova Aurora), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Կատալան գավառի կազմի մեջ։ Բնակչությունը կազմում է 1988 մարդ՝ 2006 թվականի տվյալներով։ Գրավում է 302 606 կմ2 տարածք։ Բնակչության խտությունը՝ 6,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11.243.730,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 5.736,60 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,785 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Նովա Աուրորայի (Գոյաս) մասին
Ակքյոյ (այլ կիրառումներ)

Ակքյոյ անվանումը կարող է վերաբերել Արևմտյան Հայաստանի Տրապիզոնի վիլայեթի հետևյալ գյուղերին

Ակքյոյ (Տրապիզոնի գավառ) - Տրապիզոնի գավառում
Ակքյոյ (Ջանիկի գավառ) - Ջանիկի գավառում
Տիտովշչինա (գյուղ, Դեմիդովսկի շրջան)

Տիտովշչինա (ռուս.՝ Титовщина), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 214 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոյարկա (գյուղ, Օմսկի շրջան)

Անվան այլ կիրառումների համար տե՛ս՝ ԿրասնոյարկաԿրասնոյարկա (ռուս.՝ Красноярка), գյուղ Ռուսաստանի Օմսկի մարզի Օմսկի շրջանի կազմում։
Բնակչությունը 2009 թվականին գրանցված տվյալներով կազմում էր 6247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)